Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
-
Yopa mwakumbulula (1-35)
-
Mutu wanganavene keshi kuhasa kuzunga naKalungako (2-4)
-
‘Kalunga eji kulinganga vyuma vyavikalu kuhehwojola’ (10)
-
Mutu keshi kuhasa kulikumbulula naKalungako (32)
9 Yopa ambile ngwenyi:
2 “Ngunatachikiza ngwami omu mukiko vene chili.
Uno mutu wanganavene mwoloka ngachilihi hakulikokojwesa naKalunga?+
3 Kachi nge mutu mwalipula jipami naKalunga,+
Keshi kuhasa kukumbulula chihula chimweko nge Kalunga mwamwihula vihula 1,000.
4 Ikiye apwa wamangana, wangolo.+
Iyaze mwalipika nenyi nakufumaho walambwe?+
5 Eji kunungululanga jipili chakuzeneka vatu kutachikiza,
Eji kujikatumunanga hamatoto enyi.
6 Eji kundendesanga mavu muvihela vyawo,
Mangana jipanda jawo jilinyike.+
7 Eji kulwezanga likumbi lizeneke kumunyika,
Eji kujimanga myeji yavatanganyika,+
8 Eji kutanduulanga lilu uka wenyi+
Eji kutambukanga hamakimba amukalungalwiji.+
9 Ikiye atengele vinjomoto vyavatanganyika+ vavuluka ngwavo Ashi, naKeshile, naKimale,
Navinjomoto vyavatanganyika vyakusulo.
10 Eji kulinganga vyuma vyavinene, vyavikalu kuhehwojola,+
Vyuma vyakukomwesa vize navahona kulava.+
11 Eji kuswenyanga hakamwihi nayami, oloze kangweshi kumumonako,
Eji kuhitanga kulutwe lwami, oloze kangweshi kumutachikizako.
12 Nge mwasaka kutambula chuma chimwe, iyaze mwamukanyisa?
Iyaze mwamwihula ngwenyi, ‘Uli nakulinga ika?’+
13 Kalunga keshi kuunjisa utenu wenyiko.+
Mwenyisa navaze veji kukafwanga Lahave.+
14 Nyi omu nangumukumbulula nachipwa ngachilihi?
Kumana kangwatela kusakula kanawa mazu ami hakulipula nenyi jipamiko numba?
15 Numba nge ngunoloka, kangweshi kuhasa kumukumbululako.+
Nangulembelela muka-kunguyula angutetele.
16 Kachi nge nangumusanyika, kutala mwangwitava tahi?
Ngunamono ngwami keshi kuhasa kwivwilila kulizu lyamiko.
17 Ali nakungumwenesa vihuli vyavivulu
Ali nakuvulisa jimbandu jami chakuzeneka mulonga.+
18 Keshi kungwecha nguhwimeko,
Ali nakunguvulishila vyuma vyavisasu.
19 Kachi nge natuhanjika hangolo, kaha ikiye wangolo chikuma.+
Nge natuhanjika hachiyulo, kaha eji kwambanga ngwenyi: ‘Iyaze mwahasa kungusopesa?’
20 Numba nge ngunoloka, kanwa kami nakangupayisa.
Numba ngulama tuhu kulonga chami, oloze mwanguhana mulonga.
21 Numba ngulama tuhu kulonga chami, kangweshi kulifwelelako.
Ngunahungu kuyoya chami.
22 Chochimwe lika. Shikaho ngweji kuhanjikilanga ngwami,
‘Eji kunongesanga vaze vazeneka mulonga navaka-kuhuka hamwe.’
23 Kachi nge livaji linanongesa vatu mukukasumuna,
Kaha eji kusehanga vatu ava vakuzeneka mulonga hakuyanda chavo.
24 Lifuchi lyosena nalihane kuli vaka-kuhuka.+
Kaha nelavisa meso avaka-kuyula lifuchi.
Nge keshi ikiye eji kulinganga ngochoko, kaha weka iyaze?
25 Makumbi ami ali nakutambuka washi kuhambakana muka-kulaha.+
Ali nakuhita washi chakuzeneka ami kumona kuwaha.
26 Ali nakulaha nge mato amalelu,
Nge vangonga vaze navahukula kulya chavo hamavu.
27 Numba nguhanjika ngwami, ‘Nanguvulyama ukalu wami,
Ngwami nangwalumuna vishinganyeka vyami mangana nguwahilile,’
28 Oloze nangwivwa lika woma wavikola vyeka navinguwana.+
Ngunatachikiza ngwami kaweshi kungusambisako.
29 Munguwana namulonga.
Ngocho, ikaze nangufulyangila tuhu chawana?+
30 Kachi nge nangusana mumeya aze alikondanga,
Nakutomesa mavoko ami nanjapau,+
31 Ove mungushinjikila muwina wamalova,
Mangana uvwalo wami ungwivwile unyengwe.
32 Mwomwo Kalunga kapwa nge mutuko numba ngumukumbulule,
Chipwe kuya nenyi hamwe kuzango yakusopela vakatuyule.+
33 Kakweshi mutu wakutuvatwila chihande chetuko,
Chipwe kupwa muka-kutuyula.
34 Kachi nge mwalitwamina kunguveta,
Nakuhona kungwivwisa woma,+
35 Kaha nanguhanjika nenyi chakuzeneka woma.
Numba tuhu kangwapwa ngumutu wakuhamukako.
Share
Share
NEW WORLD TRANSLATION OF THE HOLY SCRIPTURES (2013 REVISION)
Yopa 9
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn unk umb_Latn unk cjk_Latn unk cjk_Latn unk cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn ibo_Latn cjk_Latn cjk_Latn cjk_Latn kmb_Latn cjk_Latn kmb_Latn cjk_Latn sna_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn kmb_Latn cjk_Latn cjk_Latn bem_Latn cjk_Latn cjk_Latn cjk_Latn cjk_Latn cjk_Latn cjk_Latn run_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn bem_Latn bem_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn pap_Latn umb_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang umb_Latn fij_Latn cjk_Latn eng_Latn